حکیم محمد سعید

حکیم محمد سعید (9 جنوری 1920ء تا 17 اکتوبر 1998ء) ایک مایہ ناز حکیم تھے جنھوں نے اسلامی دنیا اور پاکستان کے لیے اہم خدمات انجام دیں۔ انہوں نے مذہب اور طب و حکمت پر 200 سے زائد کتب تصنیف و تالیف کیں۔ ہمدرد پاکستان اور ہمدرد یونیورسٹی ان کے قائم کردہ اہم ادارے ہیں۔

ادبی خدمات

حکیم سعید اور بچوں کا ادب 

حکیم سعید بچوں اور بچوں کے ادب سے بے حد شغف رکھتے تھے۔ اپنی شہادت تک وہ اپنے ہی شروع کردہ رسالے ہمدرد نونہال سے مکمل طور پر وابستہ رہے۔ اس کے علاوہ انہوں نے نونہال ادب کے نام سے بچوں کے لیے کتب کا سلسلہ شروع کیا جو ابھی تک جاری ہے۔ اس سلسلے میں کئی مختلف موضوعات پر کتب شائع کی جاتی ہیں۔ اس کے علاوہ بہترین عالمی ادب کے تراجم بھی شائع کیے جاتے ہیں۔

قتل 

17 اکتوبر 1998ء میں انہیں کراچی میں شہید کر دیا گیا جس کا الزام بعض لوگ متحدہ قومی موومنٹ پر لگاتے ہیں اور اس سلسلے میں موجودہ گورنر سندھ عشرت العباد کا نام خاص طور پر لیا جاتا ہے مگر عشرت العباد کے گورنر سندھ بن جانے کے بعد یہ کیس دبا دیا گیا ہے۔ تاہم پہلے سندھ ہائی کورٹ اور اس کے بعد سپریم کورٹ نے بھی ایم کیو ایم کے تین کارکنوں کو جو اس کیس میں نامزد تھے، بری کیا۔

جس وقت انہیں آرام باغ میں ان کے دواخانہ کے باہر وحشیانہ فائرنگ کرکے قتل کیا گیا وہ روزہ کی حالت میں تھے۔ یوں انہوں نے روزہ کی حالت میں اپنی جان جانِ آفریں کے سپرد کی۔ ان کا معمول تھا کہ وہ جس روز مریضوں کو دیکھنے جاتے روزہ رکھتے تھے چونکہ ان کا ایمان تھا کہ صرف دوا وجہ شفاء نہیں ہوتی۔ حکیم محمد سعید پاکستان کے بڑے شہروں میں ہفتہ وار مریضوں کو دیکھتے تھے۔ سب سے اہم بات یہ تھی کہ وہ مریضوں کا مفت علاج کرتے تھے۔ ان کا ادارہ ہمدرد بھی ایک غیر منافع بخش ادارہ ہے جس کی تمام تر آمدنی ریسرچ اور دیگر فلاحی خدمات پر صرف ہوتی ہیں۔

مزید دیکھیے 
 کتابیات حکیم محمد سعید
 حکیم عبد المجید
 روح افزا

حوالہ جات

بیرونی روابط 
 Hakim Saeed Memorial Lecture، DAWN/The News International, Karachi (Pakistan) 14 اکتوبر 2004, Thursday, 28 Shabaan 1425

1920ء کی پیدائشیں
1998ء کی وفیات
9 جنوری کی پیدائشیں
اردو مصنفین اطفال
بیسویں صدی کے روزنامچہ نویس
پاکستانی اسکولوں اور کالجوں کے بانیان
پاکستانی انسانیت پسند
پاکستانی روزنامچہ نگار
پاکستانی سفر نامہ نگار
پاکستانی علما
پاکستانی محققین
پاکستانی طبی محققین
پاکستانی ہمدرد عوام
جامعہ ہمدرد کا تدریسی عملہ
دہلی میں پیدا ہونے والی شخصیات
ستارۂ امتیاز وصول کنندگان
سندھ کے گورنر
کارکنان تحریک پاکستان
کتاب پسند شخصیات
کراچی کی شخصیات
کراچی کی کاروباری شخصیات
کراچی کے مصنفین
کراچی میں قتل ہونے والے لوگ
ماہرین نباتات
مسلم طبیب و حکما
نشان امتیاز وصول کنندگان
مہاجر شخصیات
دہلی کے سائنس دان
حکمت
کتاب اور مخطوطہ جمع کرنے والے پاکستانی
علمی اداروں کے بانی